રૂપિયાના ધોવાણની પાછળ આઇટી શેરોમાં મોટા ભાગના શેરોમાં સુધારો જોવાયો હતો. ઇન્ફોસિસ વલણના છેલ્લા દિવસે ઊંચકાઇને એક તબક્કે 1298.20ની વર્ષની નવી ઊંચી સપાટીએ પહોંચીને છેલ્લે 1.1 ટકાના સુધારા સાથે 1282ના સ્તરે બંધ રહ્યો હતો. કંપનીનું માર્કેટ કેપ વધીને Rs 2.44 લાખ કરોડ રહ્યું હતું. વિપ્રોમાં પણ ધીમો સુધારો હતો, જ્યારે ટીસીએસમાં વિક્રમી સુધારાને બ્રેક લાગી હતી અને સાધારણ 0.7 ટકા ઘટીને 1,847.30ની સપાટીએ બંધ રહ્યો હતો.